CELEX: E2012P0007
Language: et
Date: 2012-07-09 00:00:00
Title: Ettevõtja Schenker DB 9. juulil 2012 EFTA järelevalveameti vastu algatatud hagi (Kohtuasi E-7/12)

18.10.2012   
            
            
               ET
            
            
               Euroopa Liidu Teataja
            
            
               C 314/8
            
         Ettevõtja Schenker DB 9. juulil 2012 EFTA järelevalveameti vastu algatatud hagi
   (Kohtuasi E-7/12)
   2012/C 314/08
   Ettevõtjad Schenker North AB, Schenker Privpak AB ja Schenker Privpak AS (edaspidi koos „DB Schenker”), keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, Norra, on algatanud 9. juulil 2012 EFTA kohtus hagi EFTA järelevalveameti vastu.
   Hageja taotleb, et EFTA kohus:
   seoses tegevusetust käsitleva nõudega:
   
               1)
            
            
               tuvastaks, et kostja on rikkunud järelevalve- ja kohtulepingu artikli 37 lõiget 1, jättes täitmata dokumentidele juurdepääsu käsitlevate eeskirjade, järelevalve- ja kohtulepingu ning EMP lepingu kohase kohustuse võtta seisukoht hagejate 3. augusti 2010. aasta taotluse suhtes saada juurdepääs EFTA järelevalveameti toimiku nr 34250 (Norway Post/Privpak) kogusisule, ning
            
         
               2)
            
            
               kohustaks kostjat kandma menetluskulud.
            
         Seoses kahjunõudega teeks vaheotsuse kostja vastutuse osas ja määraks menetluse hilisemas staadiumis kindlaks kostja poolt hüvitatava kahju suuruse:
   
               1)
            
            
               määraks kindlaks, et kostja tegevusetus 7. septembrist 2010 või mis tahes hilisemast kuupäevast kuni seisukoha võtmiseni hagejate 3. augusti 2010. aasta taotluse suhtes saada juurdepääs EFTA järelevalveameti toimiku nr 34250 (Norway Post) kogusisule, on selline, et kostja peab järelevalve- ja kohtulepingu artikli 46 lõike 2 kohaselt hüvitama kahjud, tasudes ka viivised;
            
         
               2)
            
            
               kuue kuu jooksul pärast seda, kui kostja on seadusjärgselt võtnud seisukoha hagejate 3. augusti 2010. aasta taotluse suhtes saada juurdepääs EFTA järelevalveameti toimiku nr 34250 (Norway Post) kogusisule, teavitavad hagejad kohust taotletava kahjunõude summast ja sellest, kas pooled on summas kokku leppinud;
            
         
               3)
            
            
               kui summas kokku ei lepita, esitavad pooled sama ajavahemiku jooksul kohtule oma arvutused kahju kohta, mida põhjustas kostja suutmatus võtta seadusjärgselt seisukoht hagejate 3. augusti 2010. aasta taotluse suhtes saada juurdepääs EFTA järelevalveameti toimiku nr 34250 (Norway Post) kogusisule;
            
         
               4)
            
            
               kohustaks kostjat kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               hagejad Schenker North AB, Schenker Privpak AB ja Schenker Privpak AS on osa rahvusvahelisest ekspedeerimis- ja logistikakontsernist DB Schenker, mis kuulub ettevõtjale Deutsche Bahn AG. Schenker North AB korraldab koos tütarettevõtjatega Schenker Privpak AS ja Schenker Privpak AB (koos edaspidi „DB Schenker”) kontserni veoteenuseid maal, merel ja raudteel Norras, Rootsis ja Taanis;
            
         
               —
            
            
               14. juulil 2010 võttis EFTA järelevalveamet vastu otsuse juhtumis nr 34250 (Norra Post/Privpak), leides, et Norway Post oli kuritarvitanud oma valitsevat seisundit ettevõtjate poolt tarbijatele postipakkide kättetoimetamise turul ajavahemikus 2000–2006. EFTA kohus kiitis otsuse heaks kohtuasjas E-15/10: Posten Norge AS vs. EFTA järelevalveamet. Hagejad on esitanud kahjunõude ettevõtja Norway Posti vastu rikkumisega tekitatud kahjude hüvitamiseks ja soovivad läbi vaadata, kuidas kostja uurimis- ja haldusmenetlust läbi viis. 3. augustil 2010 esitasid hagejad taotluse juurdepääsuks toimiku nr 34250 dokumentidele EFTA järelevalveameti 27. juuni 2008. aasta otsuse nr 407/08/COL alusel, millega kehtestatakse eeskirjad dokumentidele juurdepääsu kohta;
            
         
               —
            
            
               8. märtsil 2012 esitasid hagejad järelevalve- ja kohtulepingu artikli 37 lõike 2 kohase menetluseelse teatise, mille aluseks oli kostja suutmatus teha lõplikku otsust nende 3. augustil 2010 esitatud juurdepääsutaotluse kohta. Hagejad on seisukohal, et kostja ei teinud otsust seoses nende juurdepääsutaotlusega pärast menetlusele eelnenud seadusjärgse perioodi lõppu, tekitades sellega kahju.
            
         Hagejad väidavad, et EFTA järelevalveamet:
   
               —
            
            
               rikkus järelevalve- ja kohtulepingu artiklit 37, jättes täitmata oma seadusjärgse kohustuse teha otsus hagejate 3. augustil 2010 esitatud juurdepääsutaotluse kohta, ning
            
         
               —
            
            
               rikkus järelevalve- ja kohtulepingu artikli 46 lõiget 2, jättes täitmata oma seadusjärgse kohustuse teha õigeaegne otsus hagejate 3. augustil 2010 esitatud juurdepääsutaotluse kohta ja käsitleda taotlust seaduslikult.